Két éven át fosztottak ki egy idõs balatoni férfit
A vádirat szerint a Balaton-parton élõ, akkor 93 éves férfi 2016-ban az interneten ismerkedett meg az egy akkor 18 éves lánnyal, aki ezt követõen rendszeresen feljárt a lakásába. 2017 nyarán a férfi a fiatal lányon keresztül másik három, most 37, 30 és 27 éves nõt is megismert, akik ezután szintén rendszeresen látogatták a férfit, hol egyedül, hol többen egyszerre.
A látogatások alkalmával a nõk kihasználták a feléjük irányuló bizalmat, illetve azt, hogy az idõs férfi kora miatt már nem volt olyan figyelmes, és külön-külön vagy együtt sorozatosan pénzt, ezüst evõeszközkészletet, órákat, porcelántárgyakat, és mást loptak el a férfitól.

Egyikük, aki a közel 300 000 forint értékû ezüst evõeszközkészletet lopta el, a zálogházba vitte az értékes tárgyakat, majd késõbb a férfitól kért pénzt annak visszaváltására. A nõ ezt követõen még háromszor lopta el és adta zálogházba ugyanezt a készletet, majd váltatta vissza a sértettel, ezzel további félmillió forintos kárt okozva.

Az evõeszközöket végül a rendõrök a zálogházban foglalták le.

Egy másik nõ a többiek által lopott tárgyak visszaszerzését ajánlotta fel a férfinak, akitõl erre összesen 340 000 forintot kapott, a tárgyakat azonban nem szerezte vissza.

Összesen közel 10 milliót loptak el a férfitól. Hárman, akár börtönbe is kerülhetnek, míg negyedik társuk felfüggesztett büntetést kaphat.
krimi kifosztás Balaton